ถูกชกที่หน้า นอกจากมีแผลและบวมแล้ว ยังมีอาการชาบริเวณจมูกและฟันบางส่วน ซึ่งชามากว่า 24 ชม.แล้ว อยากทราบว่าอาการนี้จะหายเองได้หรือไม่
สวัสดีค่ะ อาการชาบริเวณจมูกและฟันหลังได้รับอุบัติเหตุหรือการกระแทกนั้น อาจเกิดจากปลายประสาทหรือเส้นประสาทบริเวณดังกล่าวได้รับการบาดเจ็บ ทำให้เกิดอาการชาขึ้นมาได้ ซึ่งหากเป็นการได้รับการบาดเจ็บเล็กน้อย อาการจะค่อยๆทุเลาได้เองในประมาณ 1-2 สัปดาห์แต่หากชามากขึ้นเรื่อยๆ หรือชาเรื้อรังไม่หายไป มีกล้ามเนื้อใบหน้าอ่อนแรง ใบหน้าปวด บวมมากขึ้น ควรกลับไปพบแพทย์เพื่อตรวจเพิ่มเติม ดูว่ามีภาวะแทรกซ้อนอื่นๆเช่นเส้นประสาทเสียหายมากหรืออักเสบร่วมด้วยหรือไม่